《忆北府弟妹》
唐代·殷济

与尔俱成沦没世，艰难终日各东西。胡笳晓听心长共，汉月宵东意自迷。

独泣空房襟上血，孤眠永夜梦中啼。何时骨肉园林会，不向天涯闻鼓鞞。

作者简介：代宗、德宗时人。曾入北庭节度使幕府。北庭陷蕃前后，被吐蕃所俘。敦煌遗书伯三八一二收其诗14首，多为陷蕃前后作，诗意伤感凄凉。事迹据其诗推知。《全唐诗续拾》据之收入。